*****

ΚΑΝΟΝΙΣΜΟΣ (ΕΟΚ) αριθ. 886/89 ΤΟΥ ΣΥΜΒΟΥΛΙΟΥ

της 5ης Απριλίου 1989

για το άνοιγμα και τον τρόπο διαχείρισης κοινοτικής δασμολογικής ποσόστωσης για κρεμμύδια νωπά ή διατηρημένα με απλή ψύξη, καταγωγής Αιγύπτου (1989)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής

Εκτιμώντας:

ότι το πρόσθετο πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου (1) προβλέπει στο άρθρο 1 το άνοιγμα κοινοτικής δασμολογικής ποσόστωσης για την εισαγωγή στην Κοινότητα 10 100 τόνων κρεμμυδιών νωπών ή διατηρημένων με απλή ψύξη που υπάγονται στους κωδικούς ΣΟ 0703 10 11 και 0703 10 19, καταγωγής Αιγύπτου,για το χρονικό διάστημα από 1ης Φεβρουαρίου έως 15 Μαΐου· ότι, μέσα στα όρια αυτής της δασμολογικής ποσόστωσης, οι δασμοί καταργούνται προοδευτικά στη διάρκεια της ίδιας περιόδου και με τους ίδιους ρυθμούς με εκείνους που προβλέπονται από τα άρθρα 75 και 268 της πράξης προσχώρησης της Ισπανίας και της Πορτογαλίας· ότι, για το έτος 1989, ο δασμός που εφαρμόζεται στα πλαίσια της ποσόστωσης ανέρχεται στο 63,6 % του εφαρμοζόμενου δασμού·

ότι, λαμβάνοντας υπόψη το γεγονός ότι, κατά την περίοδο από 1ης Φεβρουαρίου μέχρι 30 Απριλίου, ο τελωνειακός δασμός που εφαρμόζεται έναντι της Αιγύπτου είναι χαμηλότερος από εκείνον που εφαρμόζεται έναντι της Ισπανίας και της Πορτογαλίας, η εν λόγω ποσόστωση πρέπει να ανοιχτεί για την περίοδο από 1ης μέχρι 15 Μαϊου· ότι, προκειμένου να ληφθεί υπόψη, επίσης, ο εποχιακός χαρακτήρας των εισαγωγών, των προϊόντων αυτών, ενδείκνυται να προσδιοριστεί το ύψος της εν λόγω ποσόστωσης στο επίπεδο των μέσων παραδοσιακών εισαγωγών που πραγματοποιήθηκαν στη διάρκεια της υπόψη περιόδου, δηλαδή σε 5 532 τόνους·

ότι ο κανονισμός (ΕΟΚ) αριθ. 2573/87 του Συμβουλίου της 11ης Αυγούστου 1987 για τον καθορισμό του καθεστώστος που εφαρμόζεται στις συναλλαγές της Ισπανίας και της Πορτογαλίας με την Αλγερία, την Αίγυπτο, την Ιορδανία, το Λίβανο, την Τυνησία και την Τουρκία (2) προβλέπει ότι αυτά τα κράτη μέλη αναβάλλουν, μέχρι τις 31 Δεκεμβρίου 1989 και τις 31 Δεκεμβρίου 1990, αντίστοιχα, την εφαρμογή του προτιμησιακού καθεστώτος για τα εν λόγω προϊόντα· ότι ως εκ τούτου, η προαναφερθείσα ποσόστωση εφαρμόζεται μόνο στην Κοινότητα με τη σύνθεσή της στις 31 Δεκεμβρίου 1985·

ότι πρέπει να εξασφαλιστούν, ιδίως, η ίση και συνεχής πρόσβαση όλων των εισαγωγέων της Κοινότητας στην εν λόγω ποσόστωση και η αδιάλειπτη εφαρμογή των δασμών που προβλέπονται για την ποσόστωση αυτή σε όλες τις εισαγωγές του εν λόγω προϊόντος σε όλα τα κράτη μέλη μέχρι την εξάντληση της ποσοστώσεως· ότι, στην παρούσα περίπτωση, πρέπει να μην προβλεφθεί κατανομή μεταξύ των κρατών μελών με την επιφύλαξη της αναλήψεως από την ποσότητα της ποσοστώσεως των ποσοτήτων που επαρκούν για την κάλυψη των αναγκών τους σύμφωνα με τους όρους και τη διαδικασία που προβλέπεται στο άρθρο 1 παράγραφος 2 ·

ότι δεδομένου ότι το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν ενωθεί και αντιπροσωπεύονται από την οικονομική ένωση Μπενελούξ, κάθε εργασία σχετική με τη διαχείριση των μεριδίων που χορηγούνται στην εν λόγω οικονομική ένωση μπορεί να γίνεται από ένα από τα κράτη μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από 1ης μέχρι 15 Μαΐου 1989, ο δασμός που εφαρμόζεται κατά την εισαγωγή στην Κοινότητα, με τη σύνθεσή της στις 31 Δεκεμβρίου 1985, των προϊόντων που περιγράφονται στη συνέχεια, καταγωγής Αιγύπτου, αναστέλλεται στο ποσοστό και μέσα στα όρια κοινοτικής δασμολογικής ποσόστωσης που αναφέρονται στον πίνακα που ακολουθεί:

1.2.3.4.5 // // // // // // Αύξων

αριθμός

// Κωδικός ΣΟ // Περιγραφή εμπορευμάτων

// Μέγεθος της

ποσόστωσης

(σε τόνους) // Ποσοστωτικός

δασμός

(σε %) // // // // // // // // // // // // // Κρεμμύδια νωπά η διατηρημένα με απλή ψύξη: // // // 09.1703 // ex 0703 10 11 // Για σπορά // // // // ex 0703 10 10 // Άλλα // 5 532 // 7,6 // // // // //

Άρθρο 2

Η Επιτροπή διαχειρίζεται τη δασμολογική ποσόστωση που αναφέρεται στο άρθρο 1 και μπορεί να λαμβάνει κάθε χρήσιμο διοικητικό μέτρο για να εξασφαλίσει την αποτελεσματική διαχείρισή της.

Άρθρο 3

Εάν ένας εισαγωγέας υποβάλλει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης του ευεργετήματος του προτιμησιακού καθεστώτος για ένα προϊόν που καλύπτεται από τον παρόντα κανονισμό και εάν αυτή η διασάφηση γίνει δεκτή από τις τελωνειακές αρχές, το ενδιαφερόμενο κράτος μέλος, με κοινοποίηση στην Επιτροπή, αντλεί από την ποσόστωση ποσότητα που αντιστοιχεί στις ανάγκες αυτές.

Οι αιτήσεις για ανάληψη με την ένδειξη της ημερομηνίας αποδοχής της εν λόγω διασάφησης πρέπει να διαβιβάζονται, χωρίς καθυστέρηση, στην Επιτροπή.

Το δικαίωμα των αναλήψεων παρέχεται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του ενδιαφερόμενου κράτους μέλους, στο μέτρο που το διαθέσιμο υπόλοιπο το επιτρέπει.

Εάν το κράτος μέλος δεν χρησιμοποιήσει τις ποσότητες που άντλησε τις επιστρέφει, μόλις τούτο καταστεί δυνατόν, στην ποσόστωση.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο της ποσόστωσης, η απονομή γίνεται ανάλογα με τις αιτήσεις. Η Επιτροπή ενημερώνει τα κράτη μέλη κατά τον ίδιο τρόπο.

Άρθρο 4

1. Τα κράτη μέλη θεσπίζουν κάθε χρήσιμη διάταξη ώστε το άνοιγμα των μεριδίων τα οποία αναλαμβάνουν κατ' εφαρμογή του άρθρου 3, να καθιστούν δυνατό τον συνεχή καταλογισμό στα συσσωρευμένα τους μερίδια της κοινοτικής ποσόστωσης.

2. Τα κράτη μέλη εγγυώνται στους εισαγωγείς του εν λόγω προϊόντος την ελεύθερη πρόσβαση στην ποσόστωση, εφόσον το διαθέσιμο υπόλοιπο της ποσόστωσης το επιτρέπει.

3. Τα κράτη μέλη προβαίνουν στον καταλογισμό των εισαγωγών των εν λόγω προϊόντων στο μερίδιό τους, με το ρυθμό που τα προϊόντα παρουσιάζονται στο τελωνείο υπό την κάλυψη διασαφήσεων θέσης σε ελεύθερη κυκλοφορία.

4. Ο βαθμός εξάντλησης της ποσόστωσης διαπιστώνεται βάσει των εισαγωγών που καταλογίζονται σύμφωνα με τους όρους της παραγράφου 3.

Άρθρο 5

Τα κράτη μέλη ενημερώνουν την Επιτροπή, μετά από αίτησή της, για τις εισαγωγές των εν λόγω προϊόντων που πραγματικά καταλογίστηκαν στην ποσόστωση.

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Μαΐου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 5 Απριλίου 1989.

Για το Συμβούλιο

Ο Πρόεδρος

M. CHAVES GONZALEZ

(1) ΕΕ αριθ. L 297 της 21. 10. 1987, σ. 11.

(2) ΕΕ αριθ. L 250 της 1. 9. 1987, σ. 1.